อยากสอบคุณค่ะว่า เมื่อวันที่22ที่ผ่านมา ได้ไปฉีดวัคซีนกันโควิดของSP แล้ววันนี้มีรอบเดือน อยากทราบว่าสามารถทานยาPonstanแก้ปวดได้มั้ยคะ พอดีมีอาการปวดประจำเดือน กับปวดศีรษะค่ะ
สวัสดีค่ะ ยา Ponstan (คือตัวยา mefenamic acid) เป็นยาในกลุ่มยาแก้อักเสบชนิดที่ไม่ใช่สเตียรอยด์ หรือ NSAIDs (non-steroidal anti-inflammatory drugs) ซึ่งใช้รักษาอาการปวด บวม หรืออักเสบต่างๆมีข้อแนะนำว่าห้ามทานยาในกลุ่ม NSAIDs หลังฉีดวัคซีน เพราะจะส่งผลให้วัคซีนทำงานได้ไม่เต็มที่ ความจริงแล้วไม่ใช่ข้อห้ามอย่างเด็ดขาด คือถ้าจำเป็นก็สามารถทานได้ เพราะไม่มีหลักฐานชัดเจนว่ายาในกลุ่มนี้มีผลต่อการสร้างภูมิคุ้มกันมากน้อยแค่ไหนนอกจากนี้ การที่ไม่ให้ทานยากลุ่ม NSAID หลังการฉีดวัคซีนในวันนั้น เพราะหากแพ้ยาขึ้นมา จะแยกไม่ได้ว่าแพ้วัคซีนหรือแพ้ยาค่ะ ยกเว้นว่าเคยทานมาก่อนแล้วทั้งนี้ หากฉีดวัคซีนป้องกันโควิด 19 ไปเมื่อวันที่ 22 ก.ย.ซึ่งผ่านมา 2 วันแล้ว และมีอาการปวดประจำเดือน และปวดศีรษะ โดยที่ทานยาพาราเซตามอลแล้วไม่ดีขึ้น ก็สามารถทาน Ponstan ได้ หากเคยทานมาก่อน และไม่เคยเกิดอาการแพ้อะไรค่ะ